Ministrul Culturii a intrat în contact cu o persoană cu Covid. S-a izolat la domiciliu.
Ministrul Culturii a intrat în contact cu o persoană pozitivă. Bogdan Gheorghiu s-a izolat la domiciliu. "Nu mă simt rău, nu am vreun simptom specific".
Ministrul Culturii, Bogdan Gheorghiu, a anunțat joi că s-a izolat la domiciliu, după ce a aflat că a intrat în contact cu o persoană confirmată cu Covid-19."Am aflat astăzi (joi-n.r.) că am intrat recent în contact cu o persoană confirmată pozitiv cu COVID-19. Din fericire nu mă simt rău, nu am vreun simptom specific, dar urmez protocolul și m-am izolat", a scris pe pagiana sa de Facebook Bogdan Gheorghiu.Acesta a spus că după ce va face testul și va afla rezultatul, va vedea care este calea de urmat."Până atunci, lucrez de acasă, iar echipa mea are grijă ca lucrurile să decurgă normal. Așa cum scriam dimineață, faceți tot posibilul să rămâneți sănătoși", a mai adăugat ministrul Culturii.